Virallinen lehti nro C 207 , 21/07/1999 s. 0032



KIRJALLINEN KYSYMYS P-3146/98 esittäjä(t): Umberto Bossi (NI) komissiolle (8. lokakuuta 1998) Aihe: Maidontuotanto Italian viranomaiset eivät ole noudattaneet asetuksen ETY 536/93(1) 3 artiklan 4 kohtaa vuodesta 1995 alkaen. Myös voimassaoloajan päättyminen vuonna 1998 on jätetty täysin huomiotta. Italian maidontuottajille kuuluvaa rahaa on jäädytetty ostajille 4 000 miljardia liiraa. Italian hallitus on lähettänyt pääosasto 6:lle (pöytäkirja NC/2976) asetuksen 536/93 8 artiklaan liittyvän kyselyn, jossa kaudelle 1997/98 Italian maidontuotanto ilmoitettiin 9 325 938 tonniksi, mikä on runsaasti alle Italian kansallisesti taatun enimmäismäärän. Kyselyssä on tuotu esiin, että nämä ovat väliaikaisia tietoja, joiden täydentäminen ja tarkastaminen on käynnissä. Maidon ostajan pitää noudattaa asetusta 3950/92(2) ja hänen tulee lähettää tiedot ennen kunkin vuoden 15. päivää toukokuuta. Komissiolta kysytäänkin: 1. Esiintyykö edellä mainittu sanamuoto myös lähetetyssä kyselyssä? 2. Voidaanko toimitettuja tietoja myöhemmin täydentää? 3. Poistetaanko ostajilta, jotka lähettävät myöhässä nämä tiedot, heidän lupansa sen lisäksi että ne joutuvat maksamaan heille määrätyt sakot? 4. Mitä korvauksia saavat tuottajat, joilta vuodesta 1995 on evätty oikeus korvaukseen ja siten myös oikeus tuottaa? 5. Mitä valvonta- ja suojelutoimia komissio aikoo toteuttaa taatakseen yhteisön tuottajille oikeuden omaan työhönsä ja miten komissio aikoo ne toteuttaa? Komission jäsenen Franz Fischlerinkomission puolesta antama vastaus (5. marraskuuta 1998) Muistutettakoon ensinnäkin, että komissio on antanut Italialle lausunnon perusteluineen, koska Italia ei ole noudattanut kausille 1995-1996 ja 1996-1997 vahvistettujen lisämaksujen maksamiselle asetettuja määräaikoja. Komissio on lisäksi tehnyt maatalouden menojen perusteella laskettujen ennakkomaksujen vähennyksen edellä mainittujen kausien maksamatta olevien lisämaksujen suuruisena. Maito- ja maitotuote-alan lisämaksun soveltamista koskevista yksityiskohtaisista säännöistä 9 päivänä maaliskuuta 1993 annetun komission asetuksen (ETY) 536/93(3) 8 artiklan nojalla kaudelta 1997-1998 toimitetut tiedot tarkastetaan tilien tarkastamisen ja hyväksymisen yhteydessä. 1. Italian viranomaisten komissiolle lähettämässä kyselylomakkeessa on maininta "dati provvisori in corso di verifica ed integrazione". 2. Jos tiedot muuttuvat erityisesti tarkastusten vuoksi, jäsenvaltioiden on asetuksen (ETY) 536/93 8 artiklan nojalla toimitettava komissiolle ajantasaistetut tiedot ennen kunkin vuoden joulukuun 1. päivää, maaliskuun 1. päivää ja heinäkuun 1. päivää. 3. Jos kullekin tuottajalle laaditun tiliselvityksen jättämiselle vahvistettua määräaikaa ei noudateta, ostajan on maksettava sakko. Ostajan hyväksyminen voidaan sitä vastoin peruuttaa, jos hän ei lainkaan toimita edellä tarkoitettuja tietoja. 4. On tärkeätä korostaa, että tuottajalla on oikeus voida tuottaa maitoa tilakohtaisen viitemääränsä rajoissa. Lisämaksun enimmäismäärä, jonka tuottaja on velvollinen maksamaan, lasketaan hänen käytettävissään olevan viitemäärän kokonaisylityksestä. Jäsenvaltio voi alentaa tätä määrää maito- ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) 3950/92(4) 2 artiklan 1 kohdan perusteella annettujen kansallisten säännösten mukaisesti. Tasausmekanismin soveltaminen riippuu näin ollen yksinomaan jäsenvaltiosta. 5. Komissio toteuttaa tarpeellisiksi osoittautuvat toimenpiteet taatakseen yhteisön säännösten noudattamisen. (1) EYVL L 57, 10.3.1993, s. 12. (2) EYVL L 405, 31.12.1992, s. 1. (3) EYVL L 57, 10.3.1993. (4) EYVL L 405, 31.12.1992.